Jean-Baptiste Dubos
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1700-tallet
Jean-Baptiste Dubos, fransk forfatter og abbed. Hans skrifter om hvordan det franske kongedømmet var grunnlagt fikk stor betydning for historieskrivningen på 1700-tallet.
Dubos er mest kjent for Réflexions critiques sur la poésie et la peinture («Kritiske tanker om poesi og maleri», 1719), som er en av de viktigste franske bøker om litteratur- og kunstteori fra 1700-tallet. Den legger vekt på følelsenes betydning og innvarsler bruddet med klassisismens idealer: Der klassisismens talsmenn formulerte regler for diktekunsten – en poetikk – basert på objektive kriterier, skaper Dubos' verk en estetikk basert på mer subjektive erfaringer. Smaken som brukes for å vurdere kunst og litteratur blir hos Dubos sidestilt med den rent fysiologiske smakssansen. Les mer i Store norske leksikon Frankrikes litteratur